**Príloha číslo 3a**

k smernici rektora číslo 9/2014 – SR zo dňa 12.12.2014

Zásady ubytovania neštudujúcich

v ubytovacích zariadeniach

Slovenskej technickej univerzity v Bratislave

v znení dodatku č.1 zo dňa 31. 05. 2016

a dodatku č. 2 zo dňa xx. 06. 2019

**Vzor**

**Zmluvy o ubytovaní zamestnanca/zamestnankyne spolu s jeho manželkou/ jej manželom**

VZOR

Zmluva o ubytovaní zamestnanca/zamestnankyne spolu s jeho manželkou/jej manželom

uzatvorená podľa § 754 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“)

* ďalej len „zmluva“

Čl. I

**Zmluvné strany**

**Ubytovateľ:** Slovenská technická univerzita v Bratislave (STU)

Sídlo: Vazovova 5, 812 43 Bratislava

Účelové zariadenie študentské domovy a jedálne STU (ÚZ ŠDaJ)

 Bernolákova 1, 811 07 Bratislava

Štatutárny orgán: prof. Ing. Miroslav Fikar, DrSc., rektor

Oprávnený na podpísanie zmluvy: Ing. František Hulík, riaditeľ ÚZ ŠDaJ

IČO: 00397687

IČ DPH: SK2020845255

DIČ: 2020845255

IBAN: SK5981800000007000307338

SWIFT: SPSRSKBAXXX

Právna forma: verejnoprávna inštitúcia na základe zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov

(ďalej len „ubytovateľ“)

**Ubytovaní:**

Meno a priezvisko:

Dátum narodenia:

Trvalé bydlisko:

Č. OP:

Zamestnanec:

(*uviesť súčasť STU a pracovisko*)

Kontakt:

(ďalej len „ubytovaný zamestnanec“)

spolu s jeho manželkou/manželom:

Meno a priezvisko:

Dátum narodenia:

Trvalé bydlisko:

Č. OP:

Kontakt:

(ďalej tiež „manželka/manžel“)

(spolu ďalej tiež „ubytované osoby“)

## Čl. II

# Predmet zmluvy

1. Ubytovateľ sa zaväzuje poskytnúť ubytovanému zamestnancovi spolu s jeho manželkou/manželom prechodné ubytovanie a služby s ním spojené v zariadenom ubytovacom priestore č. ........ o podlahovej ploche ....... m2 (ďalej tiež „ubytovací priestor“), nachádzajúcom sa na ........ poschodí študentského domova .............. (ďalej len „ŠD“), ................. ul. č. ......, Bratislava (ďalej len „ubytovacie zariadenie“) - ďalej tiež „ubytovanie“. Ubytovaný zamestnanec a jeho manželka/manžel sa zaväzujú spoločne a nerozdielne zaplatiť ubytovateľovi cenu za ubytovanie a služby s ním spojené, špecifikovanú v čl. IV. tejto zmluvy.

## Čl. III

# Doba ubytovania

1. Ubytovanie poskytuje ubytovateľ ubytovaným osobám na dobu určitú, a to od ................ do ...............

Čl. IV

**Cena za ubytovanie a služby s ním spojené**

1. Ubytovaný zamestnanec a jeho manželka/manžel sa zaväzujú za poskytnuté ubytovanie a služby s ním spojené spoločne a nerozdielne zaplatiť ubytovateľovi cenu vo výške ....... **€** (slovom:.................................... ) mesačne, t.j. za každý mesiac ubytovania, z toho za ubytovaného zamestnanca .... € (slovom:.........) mesačne a za manželku/manžela .... € (slovom:...............) mesačne.

2. Cenu za ubytovanie a služby s ním spojené (ďalej tiež „cena“) budú ubytované osoby platiť mesačne bankovým prevodom na číslo účtu **7000307338/8180** vedený v Štátnej pokladnici, pod **VS** **............**, so splatnosťou do 15. dňa v mesiaci, ktorého sa platba týka. Zmluvné strany sa dohodli, že cenu nie je možné platiť poštovým peňažným poukazom.

1. Peňažný záväzok sa považuje za splnený pripísaním dlžnej čiastky na účet ubytovateľa uvedený v bode 2 tohto článku.
2. Ubytovateľ má právo v prípade nárastu prevádzkových nákladov na ubytovanie (najmä zvýšenie ceny tovarov alebo služieb) jednostranne zvýšiť cenu, a to maximálne o sumu zodpovedajúcu zvýšeným nákladom. O zvýšení ceny rozhoduje kvestor STU na základe návrhu riaditeľa ÚZ ŠDaJ, o ktorej skutočnosti budú ubytované osoby informované zverejnením cenníka ubytovania na bežne prístupnom a viditeľnom mieste v ŠD.

Čl. V

**Práva a povinnosti zmluvných strán**

1. Ubytovateľ je povinný odovzdať ubytovaným osobám ubytovací priestor v stave spôsobilom na riadne užívanie a zabezpečiť im nerušený výkon ich práv spojených s ubytovaním.
2. Ubytovateľ sa zaväzuje odovzdať ubytovaným osobám ubytovací priestor s vnútorným vybavením podľa inventárneho zoznamu, dve sady kľúčov od ubytovacieho priestoru a od vchodových dverí.
3. Ubytované osoby sú povinné užívať ubytovací priestor a služby spojené s ubytovaním riadne.
4. Ubytované osoby sú povinné prihlásiť sa do desiatich dní odo dňa účinnosti tejto zmluvy v príslušnej ohlasovni k prechodnému pobytu, ak tak už neurobili pred účinnosťou tejto zmluvy. Kópiu potvrdenia ubytovaný zamestnanec aj jeho manželka/manžel bezodkladne doručia prevádzkovému riaditeľovi alebo vedúcemu prevádzkového úseku ubytovacieho zariadenia.
5. Podrobnejšie vymedzenie práv a povinností zmluvných strán je uvedené v Ubytovacom poriadku študentských domovov Slovenskej technickej univerzity v Bratislave, v správe Účelového zariadenia študentské domovy a jedálne Slovenskej technickej univerzity v Bratislave zo dňa 30. 07. 2018 (ďalej len „Ubytovací poriadok“). Ubytovací poriadok je zverejnený na webovom sídle STU <https://www.stuba.sk/sk/studentov/studentske-domovy-stu-v-bratislave.html?page_id=657>. .
Ubytované osoby sú povinné dodržiavať ustanovenia Ubytovacieho poriadku a ubytované osoby po oboznámení sa s jeho obsahom akceptujú skutočnosť, že sa Ubytovací poriadok považuje za prílohu tejto zmluvy. Na účely uvedené v tomto bode sa ubytované osoby zaväzujú sledovať všetky zmeny Ubytovacieho poriadku.
6. Ubytované osoby podpisom tejto zmluvy potvrdzujú, že sú si vedomé svojej zodpovednosti za akékoľvek škody na majetku STU a majetku alebo zdraví iných osôb, ak vzniknú v súvislosti s výkonom ich práv alebo nedodržaním povinností v zmysle tejto zmluvy a berú na vedomie, že ich zodpovednosť a ostatné súvisiace skutočnosti (najmä výška a rozsah zodpovednosti za spôsobenú škodu) sa v plnom rozsahu riadia Občianskym zákonníkom.

Čl. VI

**Náhradné ubytovacie priestory**

1. Ubytovaným osobám ubytovateľ poskytne náhradný ubytovací priestor v prípade, ak ubytovací priestor určený na ubytovanie v zmysle tejto zmluvy nemožno užívať pre jeho havarijný stav alebo na základe rozhodnutia príslušných orgánov štátnej správy alebo v prípade poškodenia alebo zničenia predmetného ubytovacieho priestoru prírodnou katastrofou, vojnou, v prípade mimoriadneho stavu a v podobných prípadoch (ďalej len „náhradný ubytovací priestor“).
2. V prípadoch podľa bodu 1 tohto článku zmluvy je ubytovateľ oprávnený určiť ubytovaným osobám náhradný ubytovací priestor aj v inom ubytovacom zariadení v správe ÚZ ŠDaJ.
3. Ubytovanie v náhradnom ubytovacom priestore vzniká a končí na základe samostatného písomného právneho úkonu, spravidla na základe zmluvy o ubytovaní v náhradnom ubytovacom priestore.
4. Počas trvania zmluvy o  ubytovaní v náhradnom ubytovacom priestore neplynú práva a povinnosti z tejto zmluvy v rozsahu, v akom sú v rozpore so zmluvou o  ubytovaní v náhradnom ubytovacom priestore. Práva a povinnosti z tejto zmluvy začnú plynúť deň nasledujúci po dni zániku zmluvy o  ubytovaní v náhradnom ubytovacom zariadení; predmetné ustanovenie neplatí v prípade, ak zmluva o  ubytovaní v náhradnom ubytovacom priestore skončí v deň, ktorý je totožný s dňom skončenia ubytovania v zmysle článku III. tejto zmluvy.
5. Ak nie je ustanovené inak, zmluva o  ubytovaní v náhradnom ubytovacom priestore sa riadi ustanoveniami tejto zmluvy.

Čl. VII

**Zmluvné pokuty**

1. Ak ubytované osoby nezaplatia cenu za ubytovanie a služby s ním spojené v stanovenej výške a v lehote splatnosti, sú povinné podľa § 10 ods. 2 zákona č. 176/2004 Z. z. o nakladaní s majetkom verejnoprávnych inštitúcii a o zmene zákona Národnej rady Slovenskej republiky č. 259/1993 o Slovenskej lesníckej komore v znení zákona č. 464/2002 Z. z. v znení neskorších predpisov platiť spoločne a nerozdielne **úrok z omeškania.** Okrem povinnosti podľa prvej vety tohto bodu sú ubytované osoby povinné uhradiť **zmluvnú pokutu**, vo výške **0,3 %** z dlžnej sumy, za každý deň omeškania. Zmluvné strany pre vylúčenie akýchkoľvek pochybností dohodli, že povinnosť zaplatiť zmluvnú pokutu kvalifikujú ako objektívnu, ktorá platí aj v prípade ubytovanými osobami nezavineného porušenia zmluvných povinností, napr. chybným postupom peňažného ústavu pri prevode platieb na účet ubytovateľa. Dojednaním zmluvnej pokuty nezaniká nárok ubytovateľa požadovať náhradu škody. Zmluvnú pokutu a úroky z omeškania vyfakturuje a na zaplatenie ubytovaným osobám doručí ubytovateľ; obe sankcie musia byť uhradené ubytovanými osobami spoločne a nerozdielne samostatným bankovým prevodom na účet ubytovateľa uvedený v záhlaví tejto zmluvy, vždy  oddelene od ceny za ubytovanie a služieb s ním spojených.

2. V prípade, že ubytované osoby uhradia cenu za ubytovanie v lehote splatnosti, ale platbu nebude možné identifikovať z dôvodu nesprávne uvedeného variabilného symbolu, nesprávneho účtu alebo z dôvodu úhrady iným ako predpísaným spôsobom (napr. poštovou poukážkou), ubytovateľ uplatní **zmluvnú pokutu** vo výške **5,00 €** za každý jednotlivý prípad, a to z dôvodu dohľadania platby z predtým uvedených dôvodov. Zmluvnú pokutu vyfakturuje a na zaplatenie ubytovaným osobám doručí ubytovateľ; sankcia musí byť uhradená ubytovanými osobami spoločne a nerozdielne samostatným bankovým prevodom na účet ubytovateľa uvedený v záhlaví tejto zmluvy, vždy  oddelene od ceny za ubytovanie a služieb s ním spojených.

1. V prípade, že ubytované osoby neuhradia cenu za ubytovanie v lehote splatnosti a zároveň platbu nebude možné identifikovať z dôvodu nesprávne uvedeného variabilného symbolu, nesprávneho účtu alebo z dôvodu úhrady iným ako predpísaným spôsobom (napr. poštovou poukážkou), ubytovateľ uplatní úrok z omeškania a zmluvnú pokutu podľa bodu 1 tohto článku a zároveň zmluvnú pokutu podľa bodu 2 tohto článku. Zmluvnú pokutu a úroky z omeškania podľa bodu 1 tohto článku a zmluvnú pokutu podľa bodu 2 tohto článku vyfakturuje a na zaplatenie ubytovaným osobám doručí ubytovateľ; uvedené sankcie musia byť uhradené ubytovanými osobami spoločne a nerozdielne samostatným bankovým prevodom na účet ubytovateľa uvedený v záhlaví tejto zmluvy, vždy  oddelene od ceny za ubytovanie a služieb s ním spojených.
2. V prípade straty alebo krádeže ktoréhokoľvek z kľúčov od ubytovacieho priestoru alebo od vchodu do ubytovacieho zariadenia, uhradia ubytované osoby spoločne a nerozdielne v hotovosti ubytovateľovi **za vyhotovenie** **nového** **kľúča** sumu vo výške **20,00 €.** Ubytovaným osobám vydá ubytovateľ náhradný kľúč až po zaplatení stanovenej sumy podľa tohto bodu.
3. V súlade s § 544 ods. 1 Občianskeho zákonníka sú ubytované osoby povinné spoločne a nerozdielne uhradiť zmluvnú pokutu aj v prípade, ak ubytovateľovi porušením jeho povinnosti škoda nevznikla.
4. Na účely tohto článku „vyfakturovaním a doručením na zaplatenie ubytovaným osobám“ sa rozumie vyfakturovanie a doručenie na zaplatenie ktorejkoľvek z ubytovaných osôb.

Čl. VIII

**Skončenie ubytovania**

1. Ubytovanie ubytovaným osobám skončí uplynutím doby, na ktorú bola táto zmluva uzatvorená.
2. Pred uplynutím dojednanej doby v zmysle článku III. tejto zmluvy ubytovanie ubytovaným osobám môže skončiť:

a/ odstúpením od zmluvy podľa bodu 3 alebo  4 tohto článku, a to dňom doručenia odstúpenia od zmluvy druhej zmluvnej strane;

b/ dohodou zmluvných strán.

1. Ubytovateľ môže odstúpiť od zmluvy:

a/ ak sú ubytované osoby v omeškaní s úhradou ceny o viac ako 30 dní alebo ak ktorákoľvek z ubytovaných osôb aj napriek výstrahe hrubo porušila dobré mravy, zmluvné povinnosti alebo ustanovenia platného Ubytovacieho poriadku;

b/ ak sa preukáže, že ubytovaný zamestnanec alebo jeho manželka/manžel uviedli v žiadosti o ubytovanie nepravdivé údaje, alebo predložili sfalšované alebo inak upravené potvrdenie, čestné vyhlásenie k žiadosti o ubytovanie, doklad alebo iný dokument.

1. Ubytovaný zamestnanec je oprávnený bez uvedenia dôvodu odstúpiť od zmluvy pred uplynutím dohodnutej doby ubytovania podľa článku III. tejto zmluvy, pričom je povinný najmenej 30 dní vopred oznámiť termín svojho odchodu vedúcemu prevádzkového úseku Správy ÚZ ŠDaJ, Bernolákova 1, Bratislava.
2. Ubytovanie manželky/manžela ubytovaného zamestnanca skončí aj:

a/ dňom zániku manželstva ubytovaných osôb,

b/ na základe odstúpenia od tejto zmluvy zo strany manželky/manžela ubytovaného zamestnanca; v takomto prípade zaniká ubytovanie dňom doručenia odstúpenia ubytovateľovi, pričom ustanovenia bodu 4 tohto článku platia primerane.

1. Skončením ubytovania manželky/manžela v zmysle bodu 5 tohto článku nekončí ubytovanie ubytovaného zamestnanca. Za týmto účelom uzatvorí ubytovateľ s ubytovaným zamestnancom bezodkladne novú zmluvu, a to na dobu do uplynutia doby ubytovania v zmysle tejto zmluvy.
2. V prípade skončenia ubytovania v zmysle bodov 1 a 2 tohto článku sú ubytované osoby povinné:

a/ vysťahovať sa najneskôr v deň skončenia ubytovania,

b/ odovzdať ubytovací priestor v stave primeranom bežnému opotrebeniu a obe sady kľúčov poverenému zamestnancovi ubytovateľa.

1. V prípade skončenia ubytovania manželky/manžela ubytovaného zamestnanca platia ustanovenia bodu 7 tohto článku primerane.
2. Po skončení ubytovania ubytovateľ nemá povinnosť zabezpečiť ubytovaným osobám žiadne iné ubytovanie, a to bez ohľadu na skutočnosť, z akých dôvodov a v akom čase táto zmluva zanikla.

Čl. IX

**Záverečné ustanovenia**

1. Táto zmluva je vyhotovená v štyroch vyhotoveniach, z ktorých jedno vyhotovenie je určené pre ubytovaného zamestnanca, jedno vyhotovenie pre manželku/manžela ubytovaného zamestnanca a dve vyhotovenia pre ubytovateľa.
2. Zmluvu je možné meniť a dopĺňať dohodou zmluvných strán v forme písomného vzostupne očíslovaného dodatku k tejto zmluve. Zmluva nadobúda platnosť dňom podpisu všetkými zmluvnými stranami.
3. Práva a povinnosti neupravené touto zmluvou sa riadia ustanoveniami Občianskeho zákonníka a príslušnými všeobecne záväznými právnymi predpismi.
4. V zmysle § 47a ods. 2 Občianskeho zákonníka sa ubytovateľ a ubytované osoby dohodli, že táto zmluva nadobúda účinnosť dňom uvedeným v článku III. bod 1 tejto zmluvy ako začiatok doby ubytovania. V prípade, ak bude táto zmluva zverejnená v Centrálnom registri zmlúv vedenom Úradom vlády Slovenskej republiky (ďalej len „CRZ“) v deň alebo po dni jej účinnosti v zmysle prvej vety tohto bodu platí, že táto zmluva nadobúda účinnosť dňom nasledujúcim po dni jej zverejnenia v CRZ.
5. V prípade prvého ubytovania neoddeliteľnou prílohou tejto zmluvy je:
* Protokol o prevzatí ubytovacieho priestoru  vrátane inventára.

V Bratislave, dňa ....................... V Bratislave, dňa ............................

 ..........................................................

 */meno, priezvisko, titul*

 *ubytovaného zamestnanca/*

........................................................... ..........................................................

Ing. František Hulík */meno, priezvisko, titul*

 riaditeľ ÚZ ŠDaJ *manželky/manžela/*